बार्सिलोनाको प्रतिद्वन्द्वी पीएसजी
युरोपेली च्याम्पियन्स लिगको यस सिजनको अन्तिम १६ को ‘ड्र’ सोमबार निकालिएको छ र त्यसको प्रमुख आकर्षण बन्ने भएको छ, स्पेनको बार्सिलोनाविरुद्ध फ्रान्सको पेरिस सेन्ट जर्मेन (पीएसजी) ।
पेरिस — युरोपेली च्याम्पियन्स लिगको यस सिजनको अन्तिम १६ को ‘ड्र’ सोमबार निकालिएको छ र त्यसको प्रमुख आकर्षण बन्ने भएको छ, स्पेनको बार्सिलोनाविरुद्ध फ्रान्सको पेरिस सेन्ट जर्मेन (पीएसजी) ।डिफेन्डिङ च्याम्पियन जर्मन क्लब बायर्न म्युनिकले भने इटालीको लाजियोको सामना गर्नेछ । लाजियो २० वर्षयता पहिलो पल्ट नकआउट चरणमा पुगेको छ । कीर्तिमान १३ पल्टको विजेत रियल म्याड्रिडले एटलान्टाको सामना गर्नेछ ।इंग्लिस क्लबमध्ये लिभरपुलले गत सिजन सेमिफाइनल पुगेको आरबी लाइपगिजविरुद्ध खेल्नेछ । यस्तै चेल्सीको भने स्पेनको एटलेटिको म्याड्रिडसँग प्रतिस्पर्धा गर्नेछ । म्यानचेस्टर सिटीको प्रतिद्वन्द्वी भने बोरुसिया मुन्छेनग्ल्याडबाख भएको छ ।सन् १९७८ यता जर्मन क्लब पहिलो पल्ट नकआउट चरणमा खेल्नेछ । अन्य अन्तिम १६ को खेलमा पोर्टोले युभेन्ट्स तथा सेभियाले बोरुसिया डर्टमुन्डको सामना गर्नेछ । 